Езоп
Дъбовете и Зевс

Превод от старогръцки: Тодор Сарафов, 1967

chitanka.info

Дъбовете изказали негодуванието си пред Зевс с думите:

— Напразно сме създадени на този свят. Та ние повече от всички останали дървета сме подложени на безмилостна сеч.

А Зевс им отговорил:

— Вие сами сте си виновни за бедата, която сте си докарали. Защото, ако не раждахте вие дръжките на секирите и ако не бяхте полезни в строителството и в земеделието, брадва не би ви сякла.

След като сами са станали причина за своите беди, някои глупаво отправят укори към боговете.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.